|  |  |
| --- | --- |
| **Vejledning til erklæring**  | **Kontor/afdeling**Global Rådgivning **Dato**07.02.2023 |

Støtte, der tildeles under indsatsen Tilskudspulje til Fremme af Energieksportindsatsen (herefter *tilskudspuljen*), udgør de minimis-støtte i henhold til EU´s statsstøtteregler og tildeles som et tilskud. Tilskudspuljen administreres derfor i henhold til Europa-Kommissionens forordning nr. 1407/2013/EU af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende 2013, L 352, s. 1, (herefter *de minimis-forordningen*).

Det betyder, at du som ansøger om tilskud under tilskudspuljen bl.a. skal overholde betingelserne, der følger af de minimis-forordningen for at kunne modtage tilskud.

For tilskud, der ydes i medfør af de minimis-forordningen, er det bl.a. en betingelse, at den samlede de minimis-støtte til en enkelt virksomhed ikke overstiger 200.000 EUR over en periode på tre regnskabsår (se afsnittet om *støtteloft* nedenfor). Det er også en betingelse, at ansøger ikke har modtaget anden statsstøtte til de samme støtteberettigede omkostninger, der medfører, at støtteintensiteten eller støttebeløbsgrænsen, der gælder for den anden ordning, overskrides (se afsnittet om *muligheden for at kombinere med anden statsstøtte*).

Du skal derfor, når du ansøger om tilskud under tilskudspuljen, udfylde og returnere vedlagte erklæring sammen med ansøgningen. I erklæringen skal du udfylde, hvorvidt virksomheden/organisation har fået tildelt anden de minimis-støtte i indeværende samt de to foregående regnskabsår, samt i givet fald hvor meget de minimis-støtte, virksomheden/organisation har modtaget og i henhold til hvilken de minimis-forordning. Derudover skal du erklære, om virksomheden/organisation har fået tildelt anden statsstøtte til de samme støtteberettigede omkostninger som i tilskudspuljen, som ikke er de minimis-støtte. Er dette tilfældet, skal du oplyse om, hvilken støtte I har fået tildelt samt støttebeløbet.

Ansøger skal bekræfte rigtigheden af oplysningerne i erklæringen ved underskrivelse af den/de person(er), der kan tegne virksomheden eller den person, som er bemyndiget hertil.

***Støtteloft***

Det er, som beskrevet oven for, en betingelse, at den samlede de minimis-støtte til en enkelt virksomhed ikke overstiger 200.000 EUR i indeværende samt de to foregående regnskabsår.

Det betyder, at I gerne må have fået tildelt anden de minimis-støtte i indeværende samt de to foregående regnskabsår, så længe støtteloftet ikke overskrides. Hvis din ansøgning om tilskud efter tilskudspuljen betyder, at de minimis-støtteloftet på 200.000 EUR overskrides, kan Energistyrelsen ikke give tilsagn om tilskud, også selvom en del af beløbet ville kunne rummes inden for loftet på 200.000 EUR.

Det er alene de minimis-støtte tildelt i indeværende samt de to foregående regnskabsår, der skal oplyses om i erklæringen. De minimis-støtte anses for tildelt på det tidspunkt, hvor modtageren har opnået ret til at modtage støtte, dvs. den dato, hvor der er truffet afgørelse om tilsagn om støtte, og ikke den dato, hvor støtten udbetales. Erklæringen angår således tildelt støtte og ikke den støtte, der ansøges om under tilskudspuljen.

Ved oplysning om tildelt de minimis-støtte i indeværende samt de to foregående regnskabsår skal du potentielt også oplyse om støtte tildelt andre virksomheder. Dette vil være tilfældet, hvis virksomheden/organisation sammen med en eller flere andre virksomheder betragtes som *en enkelt* virksomhed som defineret i de minimis-forordningens artikel 2, stk. 2.

Ansøger skal derfor forholde sig til, om der mellem virksomheden/organisation og en eller flere andre virksomheder består en af de forbindelser, som er nævnt i de minimis-forordningens artikel 2, stk. 2, litra a til litra d. Det kan fx være, hvis der mellem virksomheden/organisation og en anden virksomhed er en forbindelse derved, at den ene virksomhed besidder flertallet af de stemmerettigheder, der er tillagt aktionærerne eller deltagerne i den anden virksomhed, jf. forordningens artikel 2, stk. 2, litra a.

Hvis der mellem virksomheden/organisation og en eller flere andre virksomheder består en af de forbindelser, som er nævnt i de minimis-forordningens artikel 2, stk. 2, litra a til litra d, betragtes de som en enkelt virksomhed, hvorfor de minimis-støtte tildelt alle disse virksomheder skal oplyses i erklæringen*.*

Har virksomheden/organisation inden for de seneste tre regnskabsår indgået i fusioner, virksomhedsovertagelser eller spaltning i to eller flere selvstændige virksomheder, skal tildelt de minimis-støtte til disse virksomheder også oplyses i erklæringen, jf. de minimis-forordningens artikel 3, stk. 8 og 9.

***Muligheden for at kombinere med anden statsstøtte***

Det er, som beskrevet oven for, også en betingelse, at ansøger ikke har modtaget anden statsstøtte til de samme støtteberettigede omkostninger, der medfører, at støtteintensiteten eller støttebeløbsgrænsen, der gælder for den anden ordning, overskrides.

Det betyder, at virksomheden/organisation som udgangspunkt gerne må tildeles anden statsstøtte. Virksomheden/organisation må dog ikke tildeles de minimis-støtte under tilskudspuljen samtidig med anden statsstøtte til de samme støtteberettigede omkostninger, hvis tildeling af de minimis-støtten under tilskudspuljen medfører, at støtteintensiteten eller støttebeløbsgrænsen, der gælder for den anden ordning, ansøger har fået støtte i medfør af, overskrides.

Du skal derfor i erklæringen oplyse, om virksomheden/organisation har modtaget anden statsstøtte til de samme støtteberettigede omkostninger, som der ansøges om tilskud til under tilskudspuljen. Er dette tilfældet, skal du også oplyse om, hvilken støtte virksomheden/organisation har modtaget samt støttebeløb.

**Erklæring**

(UDFYLDES AF DEN/DE DER TEGNER VIRKSOMHEDEN, ELLER FULDMAGTSHAVER)

Støtte, der tildeles under indsatsen Tilskudspulje til Fremme af Energieksportindsatsen(herefter *tilskudspuljen*), udgør de minimis-støtte i henhold til EU´s statsstøtteregler, og tildeles som et tilskud. Tilskudspuljen administreres derfor i henhold til Europa-Kommissionens forordning nr. 1407/2013/EU af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende 2013, L 352, s. 1, (herefter *de minimis-forordningen*).

**Oplysninger om virksomheden/organisation:**

|  |  |
| --- | --- |
| Navn: |  |
| Adresse |  |
| CVR.nr.:  |  |

**Erklæring om de minimis-støtte tildelt i det indeværende og de foregående to regnskabsår**

Virksomheden/organisation[[1]](#footnote-1) har ikke i det indeværende og de foregående to regnskabsår fået tildelt de minimis støtte i henhold til Europa-Kommissionens forordning nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte[[2]](#footnote-2) og de minimis-støtte i henhold til andre de minimis-forordninger[[3]](#footnote-3).

Virksomheden/organisation[[4]](#footnote-4) har i det indeværende og de foregående to regnskabsår fået tildelt følgende de minimis-støtte i henhold til Europa-Kommissionens forordning nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte[[5]](#footnote-5) og de minimis-støtte i henhold til andre de minimis-forordninger[[6]](#footnote-6):

 Dato for tildeling af de minimis-støtte:[[7]](#footnote-7)

 Beløb: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Under ordning:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Administreret af: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Erklæring om anden statsstøtte til de samme støtteberettigede omkostninger**

Har værket modtaget anden statsstøtte til de samme støtteberettigede omkostninger, som der ansøges om støtte til under rådgivningsindsatsen?

Nej

Ja

|  |  |
| --- | --- |
|  | Hvis *ja,* oplys da hvilken støtte, herunder støttebeløb: |

Der er pligt til at underrette Energistyrelsen om ændringer i de ovenfor nævnte forhold, der afgives erklæring om indtil tildeling af tilsagn, dvs. ændring i de forhold/oplysninger Energistyrelsen har lagt til grund ved afgørelsen om tilsagn, eksempelvis hvis virksomheden/organisation får tildelt anden de minimis-støtte fra afgivelse af tro-og loveerklæringen og indtil tildeling af tilsagn om tilskudte.

Underretningen skal ske straks, så snart pågældende forhold er indtruffet, eller fra det tidspunkt, hvor det er kendt, at forholdene er indtruffet, eller at forholdet vil indtræffe.

Erklæringen afgives af den/de der tegner virksomheden eller fuldmagtshaver:

Navn på underskriver (BLOKBOGSTAVER): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ved virksomheden/organisation forstås den eller de enheder, som samlet set udgør *en enkelt virksomhed*, som defineret i artikel 2, stk. 2, i de minimis-forordningen. [↑](#footnote-ref-1)
2. Som offentliggjort i Den Europæiske Unions Tidende 2013, L 352, side 1. [↑](#footnote-ref-2)
3. Fx Europa-Kommissionens forordning nr. 360/2012 af 25. april 2012 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte ydet til virksomheder, der udfører tjenesteydelser af almindelig økonomisk interesse, EU-Tidende 2012, L 114, s. 8, med senere ændringer. [↑](#footnote-ref-3)
4. Ved virksomheden/organisation forstås den eller de enheder, som samlet set udgør *en enkelt virksomhed*, som defineret i artikel 2, stk. 2, i de minimis-forordningen. [↑](#footnote-ref-4)
5. Som offentliggjort i Den Europæiske Unions Tidende 2013, L 352, side 1. [↑](#footnote-ref-5)
6. Fx Europa-Kommissionens forordning nr. 360/2012 af 25. april 2012 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte ydet til virksomheder, der udfører tjenesteydelser af almindelig økonomisk interesse, EU-Tidende 2012, L 114, s. 8, med senere ændringer. [↑](#footnote-ref-6)
7. Jf. artikel 3, stk. 4, i de minimis-forordningen. [↑](#footnote-ref-7)